<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
രീതി: എൻ കാന്തനിവൻ തന്നെ<br/>
<br/>
എൻ വാസമിതു തന്നെ ധന്യൻ ഞാനഹോ! നിർണ്ണയം <br/>
പൊൻവെള്ളിരത്നങ്ങളാലന്വഹം വിളങ്ങുമോരെൻ<br/>
</li></ul>
<ol>
<li>
വെണ്മനിറമാണ്ടുള്ള തുണികൾ നാലുവശവും<br/>
താമ്രച്ചുവടു തൂണിന്നണികൾ തൻമേൽ കിടക്കു <br/>
ന്നുൺമയാലോരോ ഭക്തമണികൾ ക്രിസ്തുനീതിയെ <br/>
തന്മേൽ ധരിച്ചതാണിപ്പണികൾ <br/>
പ്രാകാരമാകും സ്ഥാപനം<br/>
നീതികരിപ്പിൻ ബോധനം നൽകുന്നു ബഹുശോഭനം <br/>
തൻ സഭയേവം മോഹനം പരിപാവനം <br/>
</li>
<li>
ഏകമാം വാതിലിന്നകത്തു വിശുദ്ധ ബലി <br/>
പീഠമൊന്നുണ്ടതിന്നടുത്തു തൊട്ടിയിരിക്കു<br/>
ന്നായതിൽ നിന്നുദമെടുത്തു പുരോഹിതന്മാർ<br/>
കായം ശുദ്ധമാക്കും കൊടുത്തു<br/>
കാണുന്നു; പൊരുളേശുവിൽ കൂടി നാം മുക്തി വേദിയിൽ<br/>
ചെന്നുതന്നാത്മചോലയിൽ സ്നാതരാകണം വേലയിൽ <br/>
തിരുശാലയിൽ <br/>
</li>
<li>
നാലുനിറമാം മറ തൂക്കി അതിന്നകത്തു <br/>
മേശവിളക്കെന്നിവയാക്കി സുഗന്ധപീഠ<br/>
മായത്തിന്നപ്പുറത്തു നീക്കി വച്ചിരിക്കുന്നു<br/>
കാണുകിതു പൊരുളിൽ നോക്കി<br/>
സ്വാർപ്പണം മേശമേലിതാ കാണുന്നു; വേദഗീരുതാനത്രേ<br/>
വിളക്കെൻ സ്നേഹിതാ സ്തോത്രമേ ധൂപം <br/>
ശ്രദ്ധതാമഹിതാഭമാം<br/>
</li>
<li>
പരമവിശുദ്ധ സ്ഥലം പിന്നിൽ കാണുന്നു ദശ<br/>
നിയമപ്പെട്ടിയുമതിന്നുള്ളിൽ വടിയും മന്നാ<br/>
കരുണാസനഫലകം തന്നിൽ തങ്കഖെറുബെ<br/>
ന്നിവയാൽ പ്രസിദ്ധമിതു മന്നിൽ<br/>
ശെക്കീനായെന്ന ദീപ്തിയാൽ ശോഭിപ്പുവാസം ശുദ്ധിയായ്<br/>
ദൈവത്തിൻ വാസകക്ഷ്യയാമീസ്ഥലം കാൺക <br/>
ശിക്ഷയായ് സ്ഥിരരക്ഷയാം <br/>
</li>
<li>
ശിത്തീം മരപ്പലക ചുറ്റും നാൽപതൊടെട്ടു <br/>
വ്യത്യാസമം വളഞ്ഞു മുറ്റും ഇതിലെ സ്വർണ്ണ<br/>
വസ്തുക്കൾ കാത്തിടുന്നു ചെറ്റും പിഴവരാതെ<br/>
ഭക്തർ കൃത്യത്തോടിതു പറ്റും<br/>
ഏഴു വിശിഷ്ട സാധനം കാക്കുവാനീശൻ ശാസനം<br/>
നൽകിനാൻ നമ്മളീധനം പാലിക്കിൽ കിട്ടും വേതനം <br/>
സുഖമേറിടുന്നോ. K.V.S<br/>
</li>
</ol>

<br/>
<br/>
<br/>
<br/>
</body>
</html>
